Neufchâtel sus le Tyne

Le Neufchâtel sus le Tyne (nos peut itout dire le Neufcâtel ~, en Angliais: Newcastle upon Tyne ou sîmpliément Newcastle) et eune ville d'Angliétèrre sus les bords d'la riviéthe Tyne dans l'Nord'Êt du pays.

 Histouaithe 
La ville fut êtablyie par les Romains à la frontchiéthe d'lus empithe à un but d'la Muthâle à Hadrien. La ville avait nom à chu temps-là Pons Aelius. Lé fis d'Dgillaume lé Contchéthant, Robèrt, bâtit un neu châté ichîn en 1080, v'là tchi donnit san nom à la ville.

La prospéthité d'la ville au Mouoyen Âge fut fondée sus la laine, mais la minn'nie d'tchèrbon fit grandi la caûchie du Neuchâté et duthant la Révolution Îndustrielle la ville dévînt un centre pouor la production d'acyi, l'înginn'nie et les chantchièrs ès batchieaux. La ville d'vînt eune cité en 1882.

L'unnivèrsité du Neuchâté dêv'loppit du Collège dé Méd'cinne tchi fut fondé en 1834 et du collège d'înginn'nie (1871) tchi lus r'jouaignîtent en 1937 coumme lé Collège du Rouai (King's College) tchi d'vînt un collège dé l'unnivèrsité d'Durham jusqu'en 1963 quand l'Unnivèrsité du Neuchâté r'chut sa charte. 

 Diton 
 env'yer du tchèrbon au Neuchâté

Category:Villes
Category:Rouoyaume Unni